《二月十六日夜独酌思归四首》
元代·方回

楼前春水欲生蛙，楼上无眠夜忆家。
官道靴鸣知有雨，故溪船去好移花。
耆年极荷神只借，直性难禁世俗哗。
便可真归不须梦，烂烹新笋煮新茶。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。